b'\n_START_ARTICLE_\nVaj\xc5\xa1kra (Beljak)\n_START_SECTION_\nGeografija\n_START_PARAGRAPH_\nVaj\xc5\xa1kra se nahaja severovzhodno od Beljaka na Belja\xc5\xa1kem polju oz. v Belja\xc5\xa1ki kotlini (glej Geografija Avstrijske Koro\xc5\xa1ke) ter se razteza do jugozahodnega zaliva Osojskega jezera.  _NEWLINE_Samo zaselje Vaj\xc5\xa1kra ima okoli 3887 prebivalcev (stanje 2001). Celotna nekdanja ob\xc4\x8dina s spodaj navedenimi kraji oz. vasmi ima 10.885 prebivalcev (stanje 2001)._NEWLINE_Vaj\xc5\xa1kra je sicer del mesta Beljak, vendar ima \xc5\xa1e lastno krajevno sredi\xc5\xa1\xc4\x8de iz omenjenih zgodovinskih razlogov, saj je bila vklju\xc4\x8dena v mesto s posebnim statutom \xc5\xa1ele leta 1973.\n_START_SECTION_\nSplo\xc5\xa1no\n_START_PARAGRAPH_\nVaj\xc5\xa1kra je \xc5\xbee v srednjem veku omenjene kot mala vas pod gradom Vaj\xc5\xa1kra. Vas se je dokaj hitro razvila v ve\xc4\x8dje naselje. Danes je prehodna vas in predmestje mesta Beljak. Neko\xc4\x8d se je obmo\xc4\x8dje \xc5\xa1e pri\xc5\xa1tevalo k slovenskim, kasneje dvojezi\xc4\x8dnim delom ju\xc5\xbene Koro\xc5\xa1ke.\n_START_SECTION_\nStavbe\n_START_PARAGRAPH_\nNova cerkev Marije Vaj\xc5\xa1kre se nahaja z istoimensko \xc5\xbeupnijo v Vaj\xc5\xa1kri._NEWLINE_Katoli\xc5\xa1ka cerkev \xc5\xa0entrupert na Blatu  (St. Ruprecht am Moos) v \xc5\xa0entrupertu je bila prvi\xc4\x8d omenjena v listini \xc5\xbee leta 1195. Cerkev je bila skozi stoletja versko sredi\xc5\xa1\xc4\x8de prebivalstva severno od mesta. Danes je podru\xc5\xbeni\xc4\x8dna cerkev. Cerkev, ki je posve\xc4\x8dena sv. Rupertu iz Salzburga je 27 m. dolga in 7 m. \xc5\xa1iroka ter ima \xc5\xa1tevilna oltarje. _NEWLINE_Evangeli\xc4\x8danska cerkev \xc5\xa0entruperta je bila ustanovljena leta 1525 za \xc4\x8dasa reformacije in je bila postavljena blizu katoli\xc5\xa1ke cerkve.'